title: – rasm. RJ –45 razyomi - Основы пакета
text: 302
  Tarmoqni shovqinlargа chidamlilik ta‘sirini oshirish uchun to‗qilgan
  juftliklardan diferensiallashgan signallar uzatiladi, yani bu o‗ralgan juftlik
  simlaridan hech biri yerga ulanmaydi. Koaksial kabelli segmentlardan farqli
  o‗laroq tashqi terminatorlardan foydalanilmaydi, kabellar yerga ulanmaydi,
  faqatgina tarmoq kompyuterlarinigina yerga ulash bilan kifoyalanadi.
  10BASE-T tarmoqda kabel simlarini ulashning ikki turidan foydalaniladi
  (4.27-rasm). Agarda tarmoqqa faqat ikkita kompyuter qo‗shilmoqchi bo‗linsa,
  konsentratordan foydalanilmasa ham bo‗ladi, chorraha kabelini (crossover cable,
  perekryostniy kabel) ishlatish usulidan foydalanib, ya‘ni bir razyomning RJ-45
  uzatish kontaktlarini ikkinchi razyomning RJ-45 qabul qilish kontaktlariga va
  teskarisiga ulashni amalga oshirish mumkin. Kompyuterlarni konsentratorlar bilan
  ulashda odatda to‗g‗ri kabeldan (direkt kable, pryamoy kabel) foydalaniladi, ularda
  ikkala razyomlarning bir xil kontaktlari bir-biri bilan o‗zaro to‗g‗ri ulanadi.
  Shunday to‗g‗ri kabel bilan ulanishga mo‗ljallangan konsentratorlar ko‗p. To‗g‗ri,
  albatta hisobga olish kerakki, ba‘zi hollarda chorraha ulanish konsentrator portida
  amalga oshiriladi (standart bu vaqtda unday portlarni «X» harfi bilan belgilashni
  tavsiya etadi), shuning uchun tarmoqda ulash ishlarini olib borish vaqtida juda
  ziyraklik bilan amalga oshirish talab qilinadi.